Sigve Brekke

Sigve Brekke (født 1959) er en norsk bedriftsleder og tidligere politiker (Ap). Han var konsernsjef i Telenor fra august 2015 til 30. november 2024. Deretter ble han konsernsjef i det thailandske konsernet True Corporation, som oppstod 1. mars 2023 som resultat av en fusjon mellom de to thailandske telekom-selskapene DTAC og True Mobile. 

 Liv og virke 
Brekke kommer fra Uvdal hvor hans far var ordfører i Nore og Uvdal. Sigve Brekke ble kommunestyrerepresentant da han var 18 år gammel. Brekke var i 1980-årene generalsekretær i Arbeidernes ungdomsfylking (AUF), i Turid Birkelands lederperiode. Han var statssekretær i Forsvarsdepartementet fra 1995 til 1996 og politisk rådgiver fra 1993), og arbeidet ved Forsvarets forskningsinstitutt. Han deltok også ved et studieprogram ved Harvard University i USA.«Godal la politisk press på Harvard», Dagens Næringsliv, 5. juni 1997.Telenors toppsjef bekrefter feil på CVKapital, 19. november 2015, s. 54–55.

Brekke begynte sin karriere som rådgiver i Telenor i 1998 og hadde fra 1999 til 2015 en rekke lederstillinger knyttet til Telenors virksomhet i Asia. Han startet ved Telenors Singapore-kontor i 1999 og var administrerende direktør for det majoritetseide thailandske teleselskapet DTAC i 2002. Fra 2008 til 2015 var han leder for Telenors virksomhet i Asia, stasjonert i Bangkok. Fra høsten 2010 var han også administrerende direktør i Telenors indiske selskap Uninor.

Brekke høstet både ros og kritikk for Telenors mange satsinger i Asia. Ekspansjonen i India ble et pengesluk for Telenor, samtidig som Brekke var sentral i å forhandle frem løsninger på konflikter med myndighetene i landet om operatørlisenser. Lokalt var nordmannen kjent som en utypisk leder i det asiatiske næringslivet, der han fremholdt en skandinavisk ledelseskultur med mindre avstand mellom ledelse og ansatte.

Da Jon Fredrik Baksaas gikk av som konsernsjef i Telenor 1. januar 2016 ble Sigve Brekke ansatt i stillingen.

 CV-saken 
I 2015 skrev Kapital at Brekke, mens han i perioden 2004–2014 hadde sjefsjobber for Telenor i Asia, ga offentligheten «inntrykk av at han hadde en bachelorgrad i økonomi og administrasjon fra Høgskolen i Telemark».Kapital, 19. november 2015, s.53. I 1984–1986 gikk Brekke på det toårige høyskolekandidatstudiet, ikke treårig bachelor, men oppnådde ikke graden høyskolekandidat.Kapital, 19. november 2015, s.54. Brekke bekreftet at han manglet to vekttall (av 40) for å oppnå graden høyskolekandidat. Brekke har i sin CV oppført en Degree in Agricultural Sciences fra Agricultural College Kongsberg, som Brekke til Kapital sier er en toårig yrkesutdanning innenfor skogfag.Kapital, 19. november 2015, s.56. Ifølge Telenor har ikke Brekke gitt gale opplysninger til Telenor.Dagens Næringsliv, 20. november 2015, s. 7.

 Referanser 

 Eksterne lenker 




Kategori:Norske konsernsjefer
Kategori:AUFs ledelse
Kategori:Statssekretærer fra Ap
Kategori:Norske bedriftsledere
Kategori:Personer tilknyttet Telenor
Kategori:Personer fra Nore og Uvdal kommune